ทุนสำรองเพิ่ม 800 ล้านเหรียญสหรัฐ
ธปท.เผยทุนสำรองประเทศเพิ่มขึ้น 800 ล้านเหรียญสหรัฐ มาอยู่ที่ระดับ 1.797 ล้านเหรียญสหรัฐ คาดเป็นผลจากการเข้าดูแลเงินบาทแข็งค่าไม่ให้เป็นอุปสรรคในการฟื้นตัวของเศรษฐกิจ
24 มิ.ย. 2559

ธปท.เผยทุนสำรองประเทศเพิ่มขึ้น 800 ล้านเหรียญสหรัฐ มาอยู่ที่ระดับ 1.797 ล้านเหรียญสหรัฐ คาดเป็นผลจากการเข้าดูแลเงินบาทแข็งค่าไม่ให้เป็นอุปสรรคในการฟื้นตัวของเศรษฐกิจ
วันที่ 24 มิ.ย. ธนาคารแห่งประเทศ (ธปท.) รายงานฐานะเงินทุนสำรองระหว่างประเทศ ณ 17 มิ.ย.ที่ผ่านว่า อยู่ที่ระดับ 1.797 แสนล้านเหรียญสหรัฐ หรือ ประมาณ 6.340 ล้านล้านบาท เพิ่มขึ้น 800 ล้านเหรียญสหรัฐ หรือ ประมาณ 2.8 หมื่นล้านบาท หากคิดอัตราแลกเปลี่ยนเช้านี้ที่เปิดตลาดระดับ 35.15 บาท/เหรียญสหรัฐ จากสัปดาห์ก่อนหน้าทุนสำรองอยู่ที่ระดับ 1.789 แสนล้านเหรียญสหรัฐ หรือประมาณ 6.307 ล้านล้านบาท
ขณะที่ ฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 1.51 หมื่นล้านเหรียญสหรัฐ เพิ่มขึ้นเล็กน้อย 100 ล้านเหรียญสหรัฐ จากสัปดาห์ก่อนหน้าที่ 1.50 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิอยู่ที่ระดับ 1.948 แสนล้านเหรียญสหรัฐ เพิ่มขึ้นจากสัปดาห์ก่อนหน้าที่มีทุนสำรองสุทธิ 1.939 แสนล้านเหรียญสหรัฐ
ด้านนักค้าเงินธนาคารพาณิชย์ ระบุว่า มีความเป็นไปได้ว่าในช่วงที่เงินบาทยังผันผวนค่อนข้างมากในช่วงนี้ โดยบางช่วงอาจจะปรับแข็งค่าขึ้นบ้างทำให้ธปท.อาจเข้าไปดูแลด้วยการซื้อเงินเหรียญสหรัฐเข้าเก็บในทุนสำรองบ้าง เพื่อไม่ให้เงินบาทแข็งค่าเร็วจนเป้ฯอุปสรรคในการฟื้นตัวของเศรษฐกิจ บวกกับการตีมูลค่าสินทรัพย์เองก็สูงขึ้นทำให้ ส่งผลให้ทุนสำรองประเทศยังปรับสูงขึ้นต่อเนื่อง
นอกจากนี้ ธปท.ยังรายงานฐานเงินหรือเงินสดหมุนเวียนในมือภาคเอกชนบวกเงินฝากของสถาบันการเงินที่ธปท.ว่า อยู่ที่ระดับ 1.519 ล้านล้านบาท ลดลงจากสัปดาห์ก่อนหน้าที่ 1.572 ล้านล้านบาท อย่างไรก็ดี สภาพคล่องในระบบยังล้น และมีเพียงพอที่รองรับความต้องใช้ในกิจกรรมทางเศรษฐกิจ